เฝอ Pho สาขาโลตัสพลัส ศรีนครินทร์ พึ่งเปิดได้ไม่กี่เดือนเท่าไหร่ มาแทนที่ร้าน Noodle Hongkong ร้านอยู่ติดกับตำมั่วเลยค่ะ เป็นร้านในเครือตำมั่ว อยู่ชั้น G โซนฝั่ง Foods Mall แถวบันไดเลื่อน ร้านใหญ่มีที่นั่งมากพอควร ถ้านั่งฝั่งร้านเฝอ ก็สามารถสั่งเมนูร้านตำมั่วข้ามมาได้ค่ะ 


###รายการที่สั่ง###

เส้นหมี่หมูย่าง (100฿) เส้นหมี่ข้าวกล้องคลุกกระเทียมเจียว กับหมูย่างกับตะไคร้ หอมกลิ่นตะไคร้ แต่หมูมันไปหน่อยนึง รสชาติโดยรวมพอใช้ได้ หากจืดไปก็มีน้ำจิ้มรสหวานๆเสริฟมาคู่กันค่ะ

เฝอหมูแห้ง+ไข่เยิ้ม (75฿) เป็นเส้นเล็กคลุกเคล้ากับซีอิี้วดำ อารมณืเหมือนทานก๋วยเตี๋ยวแห้งใส่ซีอิ้วดำตามร้านทั่วไป แต่ว่าเครืื่องที่ใส่จะมีหมูกรอบ หมูยอ  หมูชิ้น และเครื่องใน ใส่ตับมาให้หลายชิ้นค่ะ แต่เป็นคนไม่ทานเครื่องในเลยไม่ทราบว่ารสชาติเครื่องในเป็นยังไง แต่เส้นรสชาติที่ปรุงมาอร่อยดีค่ะไม่ต้องปรุงอะไรเพิ่มเติม จะมีน้ำซุปมาให้ด้วยถ้วยเล็กๆ รสชาติกลมกล่อมดี ซดคล่องคอ เราแอด topping ไข่เยิ้มเพิ่มมา ไข่เยิ้มได้ใจอร่อยใช้ได้เลย อาหารรอไม่นาน 